Asociación Chandebrito 1807: octubre 2013\nTRABALLOS DESENVOLVIDOS CON PERSOAL DE TBC\nAnte a falta de interese da Xunta Rectora da Comunidade de Montes de Chandebrito en manter o monte de xeito correcto; a Asociación "Chandebrito 1807" está desenvolvendo traballos diversos no mesmo para protexer e poñer en valor o patrimonio cultural e natural que temos na parroquia de Chan de Brito, entre outras cuestións.\nPor elo, a principios de 2013, realizamos un extenso plan de traballo para todo o ano, a executar con persoal que debe cumplir penas con traballos en beneficio da comunidade e que abrangue entre outras, as seguintes actuacións:\n- Roza de maleza no monte veciñal, arredor das propiedades particulares (nos barrios da Igrexa e de Pracíns) e da escola infantil (rúa da Igrexa núm. 2).\n- Roza de vexetación, poda de arborado e sinalización nos accesos e entorno de bens culturais (muíños rupestres da Cañoteira e da Lapa do Piñeiro; dos muíños da Presa, do Outeiro e dos Matos, e do castro.)\n- Roza de vexetación en diversas rutas de sendeirismo (Camiño do Gabián, dos Matos, do Valiño, camiño do Costal, ruta histórica e etnográfica de Chandebrito). Limpeza e restauración duns 300 m. do antigo camiño dos Matos hacia a igrexa de Camos (nos límites entre as dúas parroquias). Roza de camiños veciñais, como o que comunica a Rúa da Barreira á altura da vivenda núm. 2 e a estrada de Pracíns núm. 6).\n- Limpeza de marquesiñas e entorno (Cruce da rúa de Chandebrito coa Rúa das Laxes).\n- Reposición duns 30 metros de valo de madeira e roza de maleza na muralla exterior musealizada do Castro e do acceso ao seu cumio.\n- Recollida de lixo nas rúas do Torreiro, campo de fútbol e parque forestal.\n- Limpeza de fontes de auga de uso público (Cocho de Abaixo, das Laxes, da Penís, etc.).\n- Realización de placas de pedra gravadas cos topónimos (nomes tradicionais dos lugares da parroquia) que se colocarán nos muros en lugares visibles dende a vía pública, para o que se asinan convenios de colaboración cos veciños (este ano 2013, realízanse un total de 7 placas con 11 nomes).\nPara o ano 2014 realizarase un novo plan de traballo, que agardamos completar a roza limpeza do monte veciñal lindeiro ás vivendas do barrio das Tomadas; a limpeza de máis rutas de sendeirismo e camiños veciñais; dos muíños de Rodas e da canle do muiño dos Matos. Proseguiremos tamén coa limpeza do acceso e do entorno de petroglifos que están moi descoidados, tales como os da Lapela, a Gabacha, Peneites, As Ventaniñas, etc.). Ademáis, colaboraremos na limpeza de cunetas de viais de uso público, recollida de lixo nestes e no monte e a mellora de fontes de auga, entre outras cuestións.\nPublicado por Asociación Chandebrito 1807 en 0:47 No hay comentarios:\nSEGUNDA FASE DA RESTAURACIÓN E POSTA EN FUNCIONAMENTO DO MUIÑO DOS MATOS\nDende a Asociación "Chandebrito 1807" imos a executar nos vindeiros meses a segunda fase de restauración do muíño dos Matos, situado nas Rozadas, parroquia de Chan de Brito.\nAo igual que na 1ª fase (roza, eliminación de terras e vexetación perxudicial no muiño e no seu entorno, reconstrución das paredes, colocación de tellado, porta e fiestra -tal e como se pode apreciar nas fotografías-), esta actuación é posible grazas á colaboración da Deputación de Pontevedra, á que hai que sumar o voluntariado e o persoal que temos dentro do convenio de realización de TBC.\nAs obras consistirán en instalación de pezas e mecanismos (moega, quenlla, moa, caixón, sateira, vara, rodicio, etc.), restauración da canle e posta en funcionamento do muíño, e estarán rematadas antes do 31 de marzo de 2014.\nEsta actuación enmárcase na recuperación e posta en valor do Camiño dos Matos, un sendeiro que abrangue 4,2 Kms., no que se poden observar outros tres muiños de auga (un deles en funcionamento) e que discorre á beira da parte alta do río Muíños (o máis importante de Nigrán). Outros traballos realizados foron a sinalización, roza e limpeza do camiño (na que colaborou o Concello); edición de trípticos informativos, recuperación dun tramo duns 300 metros do antigo camiño; limpeza do rio e do entorno dos muiños.\nTodas aquelas persoas que queiran colaborar neste proxecto, poden dirixirse a este colectivo a través do correo electrónico cmchandebrito@yahoo.es ou chandebrito1807@gmail.com .\nPublicado por Asociación Chandebrito 1807 en 22:19 No hay comentarios:\nConvocatoria de curso de cestería en palla\nA Asociación Veciñal de Cultural de Chandebrito, coa finalidade de recuperar e divulgar os oficios tradicionais, organiza un curso - obradoiro de cestería en palla coas seguintes características:\n“Creación dun cesto de palla de centeo, empregando as técnicas tradicionais desta nobre arte”\nORGANIZA: ASOCIACIÓN VECIÑAL E CULTURAL “CHANDEBRITO 1807”\nARTESÁN: RUBÉN BERTO COVELO (CARTA DE ARTESÁN: 4045)\nDURACIÓN E DATAS: Novembro e Decembro de 2013 e Xaneiro de 2014. Tódolos luns de 18.00 a 20.30 horas (dende o 04/11/2013 ata o 27/01/2014)\nNº DE PARTICIPANTES: 8 min. – 12 máx.\nLUGAR: Pranta baixa da antiga Escola de Preescolar de Chandebrito (Rúa da Igrexa, nº 2 – Chandebrito – Nigrán)\nTÉCNICA: COSIDO EN ESPIRAL CON PALLA DE CENTEO\nELABORACIÓN DE CESTOS QUE CONTEÑAN GRANS E SEMENTES\nMATRÍCULA: Data límite de inscrición: 31 de outubro. Prezo por persoa: 25 € mensuais (10 horas / mes).\nInscricións: Indicando nome e apelidos, núm. teléfono e dirección de e-mail, no teléf. nº. 667 380 223 ou no correo electrónico: chandebrito1807@gmail.com e cmchandebrito@yahoo.es\nPublicado por Asociación Chandebrito 1807 en 12:03 No hay comentarios:\nSEGUNDA FASE DA RESTAURACIÓN E POSTA EN FUNCIONAME...


Viveiro tamén se ofrece, como Barreiros, para acoller a refuxiados de Afganistán\nDispón do albergue xuvenil de Area, aínda que pertence á Xunta de Galicia; o concello colaboraría\nO Concello de Viveiro sumar ao de Barreiros e ofrécese tamén para acoller a refuxiados afgáns. Desde o concello viveirense explican que xa manifestaron á Fegamp a súa vontade de colaborar na acollida de refuxiados de Afganistán.\nDesde o concello explican que non dispoñen de inmobles propios para a acollida, pero si está útil o albergue xuvenil de Area coas instalacións renovadas, aínda que pertence á Xunta de Galicia e só se utiliza agora nos meses de verán para campamentos xuvenís. «Deste modo, ou goberno local que dirixe María Loureiro, propón a posibilidade de solicitar á administración autonómica que ou albergue de Area destínese a ese fin, ofrecendo a colaboración municipal non caso de que fose necesario».\nEste edificio, o albergue de Area, xa foi proposto polo goberno local de Viveiro no seu momento para acoller a refuxiados sirios, «por considerar que se trata dun espazo axeitado non que se poderían acoller a varias familias», explican desde o concello.


EUROPA PRESS 20 agosto 2020 21:41 h.\nVacas galegas pacendo. IRIS ÁLVAREZ\nA composición do perfil de ácidos grasos e de antioxidantes liposolubles mellora cando se aposta polo pastoreo\nUn estudo do Centro de Investigacións Agrarias de Mabegondo (CIAM), dependente da Xunta, en colaboración co Laboratorio Interprofesional Galego de Análise do Leite (Ligal), constata que a leite de vacas alimentadas por pastoreo e a base de herba ten unha composición que resulta máis beneficiosa para a saúde humana.\nO traballo realizouse entre os anos 2016 e 2018 e o seu contido recóllese nunha tese doutoral presentada recentemente na Escola Politécnica da Universidade de Santiago de Compostela (USC).\nVarios proxectos financiados pola Xunta e o Instituto Nacional de Investigación Agraria confirmaron que hai dous modelos de produción de leite de vaca en Galicia: un minoritario baseado en pequenas granxas en extensivo, con vacas menos produtivas e máis lonxevas que consomen pastos frescos e ensilados; e outro maioritario máis intensivo, baseado en cultivos forraxeiros e con vacas e alta produción menos lonxevas.\nOs estudos conclúen que en ambos os casos o leite ten unha calidade "extraordinaria", de acordo coa Consellería do Medio Rural, pero a composición varía segundo a alimentación dos animais. Así, nas granxas nas que se fai pastoreo, o leite ten unha maior concentración de ácidos grasos poliinsaturados e antioxidantes liposolubles bioactivos.\nAs explotacións que teñen aos animais estabulados, os compostos bioactivos aumentan cando a alimentación combina herba e millo, en lugar de comporse de forma masiva deste cereal.\nOs resultados experimentais comprobaron que mellora a composición do perfil de ácidos grasos e de antioxidantes liposolubles cando se aposta polo pastoreo e, en menor medida, cando se inclúe herba ensilada na dieta das vacas.\nMedio Rural destacou que a da produción de leite de vaca é unha actividade "estratéxica" en Galicia e sinalou que "a crecente demanda" de produtos saudables, respectuosos co medio ambiente e comprometidos co benestar animal "abre a posibilidade de ocupar un nicho de mercado con cada vez máis saída".\nUn estudo conclúe que as vacas alimentadas con herba dan leite máis...\nDetectan un brote con seis casos en Lalín e outro con oito en Arzúa


O PP denuncia que o Concello de Lugo incumpre a Lei de Transparencia - Grupo Municipal Partido Popular de Lugo\nO PP denuncia que o Concello de Lugo incumpre a Lei de Transparencia\nBy ppdelugo21 Febreiro, 2017Transparencia\nA concelleira popular Ana López Pombo critica que “o goberno socialista estea a vulnerar dereitos cidadáns con relación ás solicitudes de información veciñais que non responden, contravindo a obriga legal de facelo”\nA concelleira do Grupo Municipal do Partido Popular Ana López Pombo denuncia que o Concello de Lugo está a incumprir a Lei 19/2013 de 9 de Decembro de Transparencia, acceso á información pública e bo goberno.\nA edil popular explica que “neste momento hai xa varios veciños que presentaron consultas á administración municipal, sen que esta lles respondera aínda, contravindo a obriga legal de facelo e sen atender o seu dereito a esta información”, xa previsto tamén no artigo 105 da Constitución. “O malestar dalgún destes afectados é tal que xa nos teñen trasladado a súa intención de levar de novo ao Concello ao Valedor do Pobo ao entender que non se lles respecta”, asegura López Pombo, quen detalla que “dende que o cidadán presenta a súa solicitude, non se sabe moi ben que camiño segue, o que provoca que moitas delas non sexan respostadas no prazo previsto (un mes prorrogable a outro previa comunicación do Concello ao interesado) ou nin sequera se saiba onde están”.\nPara paliar esta situación, López Pombo propón que o goberno local dote ao Concello dunha Unidade de Información de Transparencia, “órgano que está contemplado e previsto na propia lei”, para centralizar as solicitudes e realizar un seguimento e control delas. Esta medida debería vir acompañada, en opinión dos populares, doutras que “reforcen a transparencia” como a publicación na web municipal da relación das consultas efectuadas (evidentemente, cumprindo escrupulosamente o que establece a Lei Orgánica de Protección de Datos no relativo á identidade de quen as formula) e das respostas dadas polo Concello “para que todos poidamos saber cales son esas contestacións”. Así mesmo, a popular suxire que o propio portal de Transparencia Municipal incorpore un apartado para poder tramitar online estas solicitudes, “por moi utópico que pareza nun Concello que segue a ter unha administración electrónica paleolítica, a través da cal é practicamente imposible xestionar integramente nin un só trámite”. “E chegará o momento tamén no que os contidos da Comisión de Suxestións e Reclamacións poidan ser accesibles para todos a través da web da administración local, sempre é cando este goberno local teña un compromiso real coa transparencia”, apunta.\nA este respecto, a edil popular incide en que “estamos acostumados a que o PSOE ignore moitas das nosas consultas e así é que están pendentes preguntas presentadas polo PP dende o verán pasado”, pero “é tempo de que a participación e a transparencia teñan o lugar que merecen na administración municipal”. “E iso só depende de vontade política”, conclúe.


Noticia - O programa da Deputación Mulleres en Acción. Violencia Zero pecha a súa cuarta edición en Nigrán da man de María Vallina - Actualidade - Deputación de Pontevedra\nNoticia - O programa da Deputación Mulleres en Acción. Violencia Zero pecha a súa cuarta edición en Nigrán da man de María Vallina - Actualidade - Deputación de Pontevedra gl_ES\nO programa da Deputación "Mulleres en acción. Violencia zero" pecha a súa cuarta edición en Nigrán da man de María Vallina\nA artista asturiana presenta Anástrofe no IES Escolas Proval, unha obra de libre manipulación e experimentación para denunciar a desigualdade\nA artista María Vallina pechará este luns en Nigrán a cuarta edición de "Mulleres en acción. Violencia zero", o programa da Deputación de Pontevedra para loitar contra as violencias machistas a través da arte e da cultura e para dar a coñecer o traballo das novas artistas que están a traballar a favor da igualdade. Ás 17:15 horas, no IES Escolas Proval, Vallina presentará a súa obra Anástrofe, na que a artista e o alumnado participarán nunha acción artística á que asistirán a presidenta da Deputación de Pontevedra, Carmela Silva, e as deputadas provinciais Isaura Abelairas e Raquel Giráldez, así como o alcalde de Nigrán, Juan González.\nMaría Vallina é unha artista asturiana que combina a súa actividade artística coa investigación académica. A acción coa que chegará a Nigrán consistirá nunha obra de libre manipulación e experimentación coa materia e coas súas posibilidades de interacción, inestabilidade e mutabilidade. A acción principal que levará a cabo ten un marcado carácter simbólico, posto que trata de buscar a dificultade dunha tarefa tan cotiá coma fregar. Neste caso, o que a artista intentará fregar será o céspede, ata chegar a rascar a terra, poñendo énfase nos sons grazas á utilización de asubíos. Con Anástrofe a artista quere evidenciar a violencia de accións cotiás tan relacionadas coa muller como son fregar e frotar.\nEste ano 2019 "Mulleres en acción. Violencia zero" volveu reunir o traballo de 25 artistas especializadas en diferentes modalidades coma a pintura, a música, a danza, o teatro, a poesía, o graffiti ou a performance, todas elas vinculadas pola vontade de ofrecer coa súa obra un firme discurso a favor da igualdade de xénero. Esta cuarta edición comezou en novembro de 2018 e tivo lugar en 25 concellos da provincia (Vigo, Pontevedra, Ponteareas, Salceda de Caselas, Vilaboa, Mos, Ponte Caldelas, Cambados, Vilagarcía de Arousa, Barro, Lalín, O Grove, Silleda, Tomiño, Poio, As Neves, A Illa de Arousa, Baiona, Cangas, A Guarda, Forcarei, Gondomar, Cuntis, Meis e Nigrán).\nO programa da Deputación "Mulleres en acción. Violencia zero" chega este martes a Cuntis da man de Carmen Conde e o seu espectáculo "Tabú"\n28 outubro 2019, violencia zero, mulleres en acción\nAlba María e Lupe Blanco intervirán este martes en Meis coa peza "Regueifa 2.0" no marco do programa da Deputación "Mulleres en acción. Violencia zero"\n21 outubro 2019, violencia zero, mulleres en acción


O Comité queima o Acordo Marco de Ferroatlántica - Cee - Que pasa na costa\nO Comité queima o Acordo Marco de Ferroatlántica\nNova Concentración as portas da fábrica de Ferroatlantica en Brens\nVolveron as concentracións ás portas da fábrica de Brens en contra do Acordo Marco, e coa intención de forzar á dirección a manter negociacións para aprobar o convenio colectivo no centro de traballo, unha vez que as fábricas de Brens e Dumbría son as únicas do estado que se manteñen fóra do Acordo. Foron máis alá os membros do Comité, queimando, literamente, o Acordo nun claro xesto de protesta.\nContinuarán as protestas, sen descartar outra folga, esperando que a Dirección se sente a negociar ou que comece o proceso de Arbitraxe.\nO Comite de Ferroatlantica queima o Acordo Marco\nA CIG denuncia un despedimento dun traballador por suposta represión sindical\nAsí mesmo, a CIG realizou unha concentración este mércores diante dos xulgados de Santiago para esixir a readmisión dun traballador de Stolt Sea Farm, entre os que se atopaba o propio alcalde de Carnota, Moncho Noceda. Para a central sindical “estamos ante un clarísimo caso de represión sindical xa que o despedimento se produciu xusto 15 días despois de denunciarse o convenio colectivo e afecta a un traballador que foi delegado de persoal pola CIG en varias ocasións”.\nO traballador, afiliado ao sindicato maioritario na planta, levaba 27 anos na empresa.\nA empresa non vai facer declaracións aos respecto.\nChega a Stoupa unha nova exposición de fotografía da man de Xosé Iglesias Lamela\nMarcos Rodríguez e Egueire estrean en Santiago a súa exposición sobre Costa de Marfil


500 grs. masa de empanada galega\n500 grs. de tenreira galega (agulla preferentemente)\n1 chourizo galego pouco curado\n1 ovo (para pintar a empanada)\nRECHEO DA EMPANADA\nNunha tixola quentamos un chorriño de aceite de oliva. Cando o aceite estea quente engadimos a cebola cortada en xuliana, os dentes de allo troceados e o pemento vermello cortado en dadiños pequenos. Sofreímos as verduras ata que estean blandiñas.\nRetiramos a pel ao chourizo e troceámolo en dados pequenos.\nLimpamos a carne de tenreira eliminándolle os restos de graxa e as telillas propias desta parte da tenreira. Troceamos a carne en dados pequenos.\nEngadimos o chourizo á cazuela e cociñamos 2 ou 3 minutos. Incorporamos a carne de tenreira, salgamos e douramos durante 5 ou 6 minutos. É importante non cociñar a carne en exceso neste punto.\nDebemos de ter en conta que a carne continuará a súa cocción dentro do forno.\nRetiramos a tixola do lume e pomos o recheo a escurrir para retirarlle o mollo e aceite que teña. Este mollo é o que usaremos para a elaboración da masa de empanada. Reservamos o recheo até o momento de utilizalo.\nPREPARACIÓN DA EMPANADA\nDividimos a masa da empanada en dous partes e estiramos a primeira delas sobre unha superficie enharinada, coa axuda dun rodete. Estiraremos a masa ata que cubra unha superficie equivalente á da fonte do forno, que é o que imos utilizar.\nTrasladamos a masa á bandexa do forno, que previamente haberemos enharinado.\nEngadimos o recheo de carne distribuíndoo ben por toda a superficie. Debemos deixar un perímetro libre para despois facer o selado da masa.\nCubrimos coa outra metade da masa que estiraremos da mesma maneira que a primeira. Selamos todo o perímetro da empanada enrolando a base coa tapa de masa.\nCoa punta dun coitelo abrimos unha cheminea ou buraco no centro, para que se poidan escapar os vapores durante o horneado.\nPintamos a empanada con ovo batido. Coa masa que nos sobrou podemos decorar a superficie da empanada.\nCo forno previamente quente a 180º C, horneamos a empanada durante 40 /45 minutos. Sempre con temperatura arriba e abaixo na bandexa do medio do forno.\nRetiramos a empanada do forno e deixamos que se arrefríe antes de servila. Para que quede máis bonita e brillante podemos pintala con aceite de oliva. Antes de servila.\nFonte. Recetas de Rechupete


Biblioteca IES Laxeiro: xaneiro 2021\nxoves, xaneiro 28, 2021\nO recuncho da muller invisible\nEste mes comezamos unha nova actividade: O recuncho das mulleres invisibles é un lugar no que dar a coñecer o papel que tiveron moitas das mulleres na Historia.\nCada mes dedicaremos este espazo a unha muller relevante da que daremos a coñecer a súa historia e os seus logros.\nFEBREIRO CON MARUJA MALLO\nPublicado por a ás 28.1.21 Ningún comentario:\nxoves, xaneiro 14, 2021\nMans que coidan\nOrganizamos o I Concurso Fotográfico dentro do Club de Letras, que este ano está dedicado aos Coidados, para todo o alumnado do IES Laxeiro.\nFaremos unha exposición con todas as fotografías presentadas e logo o Departamento de Matemáticas co seua alumnado de 1º da ESO fará unha estatística de cantas mans pertencen a mulleres e cantas pertencen a homes.\nPublicado por a ás 14.1.21 Ningún comentario:


PressReader - La Voz de Galicia (Lugo) - Especial2: 2017-06-23 - O lugar no que alumarán as fachas de palabras dun poeta\nO lugar no que alumarán as fachas de palabras dun poeta\nO proxecto de Xermolos para restaurar a casa de Díaz Castro vai adiante\nLa Voz de Galicia (Lugo) - Especial2 - 2017-06-23 - Fiestas En Guitiriz - X.M.PALACIOS\n«Poeta ou non. eu cantarei as cousas/ que na soleira de min mesmo agardan./ Alumarei con fachas de palabras,/ ancho herdo meu, o mundo que me deron». Así comeza Coma\nbrasas, un dos primeiros poemas de Nimbos, o poemario que lle deu ao seu autor, Xosé María Díaz Castro, un lugar de privilexio na poesía galega contemporánea, e a Guitiriz, un posto non menos privilexiado nos lugares vencellados con escritores.\nEn Guitiriz pasou Díaz Castro os derradeiros anos da súa vida Nese tempo (morreu en 1990) non só volveu ser un veciño máis, senón que a súa relación se agrandou. A Asociación Cultural Xermolos garda un amplo fondo bibliográfico e documental do poeta, pero ademais é dona da casa natal do autor de Nimbos, situada no barrio do Vilariño (Os Vilares).\nA casa perténcelle á asociación por disposición testamentaria de Serafín Díaz Castro, derradeiro irmán vivo. O desexo de Xermolos, amosado varias veces, é restaurar o edificio para dedicalo a actividades socioculturais, no só amosando o legado que deixou o escritor senón promovendo que o lugar espalle a riqueza cultural e ambiental da comarca.\n«Eí están, coma brasas contra a noite,/ as vellas cousas, cheas de destinos». Así escribe Díaz Castro no devandito poema de Nimbos, e a súa casa tamén semella conter un destino. Cumprilo, porén, implica loitar contra o abandono e coa ameaza de ruína que sofre o edificio, para o cal Xermolos está a traballar activamente nos últimos anos. O primeiro obxectivo é recadar fondos para as obras consideradas máis necesarias.\nUnha campaña de doazóns realizada ao longo de varias semanas permitiu recadar 24.000 euros, cantidade que se consideraba necesaria para afrontar os primeiros traballos. Conseguido o diñeiro, os esforzos de Xermolos non se detiveron, pois cómpre realizar trámites e xestións con administracións para levar adiante a iniciativa: o que se tenta é que o edificio sexa «unha casa da xente», como ten dito varias veces o coordinador da asociación, Alfonso Blanco.\nFOTOS SUSO PENA\nFachada da casa natal de Xosé María Díaz Castro, que Xermolos tenta restaurar para afastala da ameaza de ruína\nO Vilariño ofrece aínda trazos dunha vida propia do medio rural\nÙnha placa lembra a figura do poeta guitiricense


BNG defende no pleno do Congreso a suba das pensións mínimas - Novas - BNG - Bloque Nacionalista Galego\nRego denuncia os novos recortes do Goberno español e defende as pensións públicas e a recuperación de dereitos\nConsidera imprescindíbel o incremento das mínimas para equiparalas co Salario Mínimo Interprofesional, na perspectiva de chegar nos próximos anos a 60% do Salario Medio para superar as fendas de xénero e territorial\n22 nov. 2021 - 17:26\nPensións Orzamentos do Estado\nNo marco do debate dos Orzamentos do Estado, o deputado do BNG no Congreso, Néstor Rego, defende no pleno da cámara baixa unha emenda para incrementar as pensións mínimas para equiparalas co Salario Mínimo Interprofesional, como única maneira de ir reducindo as fendas de xénero e territoriais. O deputado nacionalista lembra que a Galiza ten as segundas pensións máis baixas do Estado. Aliás, advirte contra os novos recortes anunciados polo executivo estatal.\nNéstor Rego avanza que, para o BNG, os Orzamentos do Estado ficaron curtos en canto a políticas sociais e, particularmente, en relación ás pensións. O deputado nacionalista considera lóxico garantir o poder adquisitivo conforme ao IPC, máis advirte que simultaneamente é imprescindíbel aumentar as pensións mínimas para situalas á par do SMI e progresivamente ir aumentando ambos até 60% do Salario Medio “tal e como estabelece a Carta Social Europea”. Este aumento contribuiría a superar as fendas existentes: por unha banda, a fenda de xénero que existe en todo o Estado, posto que as mulleres cobran en maior porcentaxe a pensións mínima; e, por outra banda, a fenda territorial.\n“Galiza ten as segundas pensións máis baixas do Estado. Ourense é a provincia que posúe as máis baixas, pouco por enriba de 800 €, é dicir: máis de 500 euros menos que a media de Madrid ou máis de 600 euros menos que a media provincial máis alta” lembra Rego.\nAsí mesmo, Rego alerta de novos recortes anunciados polo Goberno. “O proxecto que de Lei que vén de ser aprobado na Comisión de Traballo e Seguranza Social non só non reverte, senón que consolida os aspectos máis lesivos das reformas anteriores: aumento da idade de xubilación até 67 anos e do período de cálculo de 15 para 25anos. Agora anuncian novos recortes, porque aumentar de novo o período de cálculo a 35 anos suporá unha baixada nas prestacións de entre 6 e 10%, unha medida antisocial totalmente inasumíbel”, sinala.\n“Queremos pensións dignas e por iso reclamamos que se revertan os recortes nas pensións aplicados en 2011 e 2013 e que sexan freados os previstos na nova reforma, para avanzar nun sistema de pensións xusto e de futuro” enfatiza Rego. Entre as reivindicacións da formación nacionalista destacan a de recuperar a xubilación aos 65 anos, reducir o período de cálculo a 10 anos e favorecer a xubilación anticipada con 40 anos de cotización sen que exista penalización, mesmo coa ollada posta en 35 anos cotizados.


O Pego do Pereiro | Series e programas da TVG | CRTVG\nO Pego do Pereiro\n02/06/2009 22:05 h\nJosé Ramón Val Gil naceu no ano 23 no barrio de "Rúa das Oiras" aínda que vive no barrio de "As Rozas" todo na parroquia de Pereiro (Alfoz). Comezou tocando unha flauta traveseira que el mesmo fabricou. O primeiro instrumento habitual que tivo foi un alcordeón de botóns co que tocaba nos bailes. Despois mercou outro con piano co que tamén tocou para baile.\nA gaita veu a continuación, motivada polo recordo dos gaiteiros que había na rodeada, especialmente os de "San Martín de Figueiras" (Alfoz) onde destacaban "Antoñiño da gaita", "José de Manuela" e o seu irmán "Manuel de Manuela". O verdadeiro foco gaiteiro naquela parte o famoso "Pepe da gaita". Este home tiña moito prestixio na zona e, segundo conta Lence Santar, cronista de Mondoñedo nos anos trinta e autor de "Etnografía Mindoniense", era mellor gaiteiro que o mítico e coetaneo "Curuxeiras".\nO repertorio de O Pego está composto por pezas históricas e radiofónicas. As históricas son, por unha parte, os restos que quedan do gaiteiro xa referido "Pepe da gaita", que foi quen difundiu esas jotas, muiñeiras e mazurcas que na actualidade pertencen a O Pego.\nPor outra, as melodías extraídas da tradición xenérica galega vocal ou instrumental que el mesmo adaptou. As pezas radiofónicas son as que, como en tantos outros casos de gaiteiros, O Pego aprendeu da radio ou da discografía que había apartires dos anos 40.\nO Pego non é un gaiteiro virtuoso, purista pero si fiel representante da gaita da segunda metade do XX na Mariña luguesa. A vida de O Pego está chea de anécdotas que conta con gracia polo seu carácter desenfadado e esa chispa de sorna que ten moitas veces. Segundo conta el mesmo tivo moitos oficios como carpinteiro, albañil, zoqueiro, barbeiro, e un longo etc.


Baiona e Pornic estreitan os seus lazos no 20 aniversario do irmandamento - VigoÉ\nBaiona e Pornic estreitan os seus lazos no 20 aniversario do irmandamento\nO alcalde, Ángel Rodal, firma a ratificación do acordo e asiste aos actos de celebración na localidade francesa\n“Nos últimos 20 anos os gobernos de Pornic e Baiona logramos promover intercambios en materia cultural, turística, deportiva, medioambiental e de educación. Este irmandamento naceu co desexo de compartir, intercambiar, apoiar e, como non, desenrolar actividades de forma conxunta para que os cidadáns tivesen a oportunidade de establecer vínculos de amistade”, sinalou Rodal durante o seu discurso en Pornic.\nDurante a fin de semana tamén se celebraron diferentes actividades nas que participaron bandas de música de Baiona e de Pornic nas rúas da localidade gala. Ademais, organizouse unha exposición co motivo do aniversario.\nBaiona está irmandada dende 1997 con Pornic, localidade da Bretaña francesa de características similares á Real Vila, polo que son habituais os intercambios culturais, deportivos e educativos. En materia náutica celébrase a regata de vela que une os dous municipios.\nO pasado mes de febreiro, días antes da celebración da Festa da Arribada, unha delegación de Pornic acudiu a Baiona e agasallou ao Concello un cadro da localidade bretona en conmemoración do vixésimo aniversario do seu irmandamento.


Esquerra Republicana de Catalunya, o Bloque Nacionalista Galego, a Candidatura d’Unitat Popular, EH Bildu e Junts reclaman que Defensa e Asuntos Exteriores explique o motivo polo que asume “o risco de alimentar a tensión no conflito” en Ucraína.\nphoto_camera A fragata Blas de Lezo, navegando a ría de Ferrol dirección Mar Negro (Foto: EP).\nO pasado sábado, saíu do Arsenal Militar de Ferrol a fragata Blas de Lezo en dirección ao mar Negro, no medio das tensións entre Rusia e a Organización do Tratado do Atlántico Norte (OTAN), encabezada polos Estados Unidos.\nA partida do buque, que se integrará nunha das agrupacións da OTAN adicadas a garantir a reacción inmediata en caso de que o conflito escale, espertou as críticas das formacións soberanistas no Congreso.\nSimultaneamente, Esquerra Republicana de Catalunya, o Bloque Nacionalista Galego (BNG), a Candidatura d’Unitat Popular, EH Bildu e Junts, rexistraron unha solicitude para dean explicacións a ministra de Defensa, Margarita Robles, e mailo de Asuntos Exteriores, Unión Europea e Cooperación, José Manuel Albares.\nAs forzas políticas efectuaron o trámite para que sexan as comisións de Defensa e Asuntos Exteriores, as que acollan as intervencións para que os membros do gabinete xustifiquen as razóns que levan o Executivo estatal, conformado polo PSOE e Unidas Podemos, a participar de maneira directa na crise.\nNa solicitude dirixida á titular de Defensa, incídese en que ten que brindar explicacións por unha decisión que ten “o risco de alimentar así a tensión no conflito”.\nAdemais, no escrito no que se reclama a comparecencia de Albares, exixen que detalle “a posición e implicación do Estado”, así como “as accións que ten programadas” diante da escalada nas tensións.\nO deputado do BNG no Congreso, Néstor Rego, criticou hai uns días a participación de efectivos militares do Estado na zona, cuestionando que non se aposte polo diálogo e as solucións diplomáticas.


Vieiros: Galiza Hoxe - Gobernos en garda mentres as bolsas brincan arriba e abaixo\nOs EUA baixan outra vez o prezo dos cartos\nGobernos en garda mentres as bolsas brincan arriba e abaixo\nA Comisión Europea manexa o agoiro da recesión estadounidense, pero considera que a macroeconomía da UE resistirá o golpe.\nRedacción - 14:30 19/03/2008\nTags: bolsas Fed Joaquín Almunia recesión tipos de xuro\nA percepción negativa ao respecto da evolución da economía estadounidense aparecía reflectida esta semana nunha enquisa onde tres de cada catro cidadáns se referían xa á situación de desaceleración económica como "recesión".\nOs cambaleos no ámbito financeiro, a ameaza da inflación a crise inmobiliaria... Diante da situación, a poderosa Reserva Federal dos Estados Unidos, a Fed, decidía este martes realizar o terceiro recorte dos tipos de xuro no que vai de ano, deixando o prezo do diñeiro nun 2,25%. Máis aínda, o comunicado oficial de explicación asinado polo presidente da institución, Ben Bernanke, é toda unha chamada á cautela, non pouco pesimista, onde se advirte da crecente debilidade da actividade económica dos EUA. A Fed teme especialmente dun forte impacto negativo debido á contracción do mercado inmobiliario, que lastraría os números macroeconómicos durante varios trimestres.\nNese escenario, a bolsa de Nova York chimpaba este martes até un 3,5%, empurrada pola iniciativa da Fed. Mentres, no contorno europeo, rexistrábanse tamén incrementos medios do 3%, malia as significativas caídas dalgúns índices, como o Dax alemán, -1,01%, ou o Cac francés, -0,95%. A nivel estatal, o Ibex abría forte e subindo este mércores, malia caer de xeito importante posteriormente, nunha xornada incerta.\nA UE traballa co agoiro de que os EUA van cara á "recesión"\n"A economía estadounidense estáse ralentizando dunha forma clara, e se cadra incluso entrando xa en recesión", agoirou esta semana Joaquín Almunia, comisario de Asuntos Económicos da UE.\nDurante unha intervención na súa asistencia á xuntanza da Organización para a Cooperación Económica e o Desenvolvemento, OECD, Almunia contrapuxo o escenario dos EUA fronte ao europeo, asegurando que a economía do continente navega cómoda e con marxe fronte ás ameazas que chegan da outra beira do Atlántico. "Non gozamos do excelente clima económico que tiñamos hai un par de anos", dixo Almunia, "pero incluso aínda cando algúns estados da UE enfrontan desequilibrios macroeconómicos importantes, é xusto dicir que a economía europea respondeu ben a estas condicións volátiles".


Os sindicatos estatais, UXT e CCOO, lograron fechar un acordo para a reforma laboral co Goberno español e a patronal. Ese texto, que chega agora á Cámara Baixa para a súa aprobación definitiva, non foi apoiado pola principal forza sindical da Galiza, a CIG, que pide o seu rexeitamento.\nphoto_camera O secretario xeral da CIG, Paulo Carril, critica a reforma laboral por inxusta e centralista (Foto: Arxina).\n—Cal é o principal motivo que lles leva a rexeitar esta reforma?\nO principal motivo é que non hai nin derrogación das reformas laborais nin recuperación de dereitos. Mantén intactas as partes máis lesivas e a totalidade da reforma de 2012 do PP e de 2010 do PSOE, que foran motivos de folga xeral. Estamos ante unha reforma fraudulenta que non avanza na consecución de novos dereitos e consolida un marco de precariedade e inseguridade laboral.\nÉ a reforma idónea para o capital nun momento de cambio profundo da economía pola descarbonización e a dixitalización, ademais de ser inxusta no social e, como todo o que sucede no Estado español, tremendamente centralista e negadora dos marcos propios de relacións laborais, como o galego.\n—Que consecuencias vai ter a reforma para a Galiza?\nPois, ademais de reforzar os instrumentos dos marcos estatais fronte ao marco galego na negociación colectiva e noutros ámbitos, a reforma chega nun momento no que estamos en permanente proceso da crise social e industrial. Ademais, nos sectores que manteñen o emprego, a precariedade e a temporalidade vaise manter pero con outras denominacións.\n—Cales son, na súa opinión, os aspectos máis lesivos?\nPara nós o seu deseño fai sentar as bases do mercado laboral en dous piares negativos: o despedimento case libre e un cambio normativo que non vai rematar coa permanente temporalidade e precariedade.\nA reforma consolida, dez anos despois e a través do diálogo social, a reforma imposta unilateralmente por Mariano Raxoi.\nPor tanto, as facilidades para despedir e as indemnizacións por acometer eses despedimentos baratos mantéñense como están. Non se recuperan os salarios de tramitación, non se recupera a nulidade dos despedimentos en fraude de lei...\nNos despedimentos colectivos, nas modificacións substanciais das condicións de traballo e nos ERTE segue sendo a patronal a que decide unilateralmente e sen intervención de ningún tipo da autoridade laboral. Ademais, pode seguir mantendo descolgues de convenios.\nNo caso da Galiza, facilitar o despedimento case libre por fácil e barato nun momento de crise industrial como o que estamos a vivir é brutal, porque todos os episodios teñen así o instrumento lexislativo idóneo para saldar os problemas en favor das decisións empresariais e en contra da continuidade do emprego.\n—Cren que, como din os sindicatos estatais, esta modificación da norma laboral vai contribuír a reducir a temporalidade e a precariedade?\nNon. A temporalidade e precariedade vanse manter. Consolídase o que se chama a flexiseguridade, que nós dicimos que é xustamente o contrario, a través de toda unha modificación en materia de contratacións que, aínda que se mude a súa denominación e forma xurídica, non logra erradicar a precariedade.\nOs índices de temporalidade que temos na Galiza manteranse, aínda que os maquillarán cunha nova denominación para vender unha mellora da realidade, pero non vai ser así.\n—UXT e CCOO salientan o consenso como o principal logro.\nNon é tal. O que hai é unha entrega total e unha renuncia absoluta de UXT e CCOO en favor dun incumprimento electoral do bloque de coalición, que prometeu que ía derrogar as reformas laborais. Por tanto é un sometemento ás directrices da Unión Europea para acceder ao rescate, que exixen duras condicións.\nNunca máis claro se pode demostrar que o diálogo social é un enterrador de dereitos como estamos a ver, e un lexitimador das peores políticas neoliberais que están a golpear o mundo do traballo.\nLevar a interlocución para cambios lexislativos desta índole ao diálogo social é antidemocrático nas formas e nos contidos, demoledor e negativo, porque os sindicatos que temos a condición de máis representativos, no noso territorio, como o caso da CIG ou ELA, nunca fomos tidos en conta. Debera ser un marco de negociación de acordo ás canles institucionalmente recollidas e aos dereitos que temos, igual que acontece na negociación colectiva, onde somos interlocutores e existen unhas mesas constituídas e en función da representatividade de cada quen.\n—Que agardan da súa tramitación parlamentaria?\nNós temos interpelado as forzas soberanistas e de esquerdas para que voten non á convalidación, xa que, como vemos nos seus contidos, hai unha consolidación do peor marco laboral do PP e non se crean novos dereitos nun momento tan crítico de crise social, precariedade e temporalidade. Esperamos que o trámite parlamentario sirva para emendar na súa totalidade as formas e o fondo desta reforma laboral, democratizando a consecución dunha derrogación das reformas de 2010 e 2012 e favorecendo a consecución dun marco de relacións laborais máis xusto e máis acorde co que é a necesidade de defender un emprego digno, con dereitos, que responda ás novas realidades que hai no mercado de traballo.\nCIG emprego derrogación reforma laboral Paulo Carril


Shamack Kiprop e Joselyn Brea gañan a carreira popular Coruña10\nDesafío secesionista Pisos turísticos Empregos en Galicia Luciano Méndez Exhumación de Franco O tempo José María De Juan Rivera Ataque de avespas Bebé sen rostro Diana Quer Guía para estudar\nO atleta kenyano dominou a proba desde o primeiro metro ata o último e a venezolana esprintó na última recta para bater a marca do seu país\nBúscache na carreira Coruña10\nLa Voz 07/10/2019 10:04 h\nCase tres mil cincocentos atletas emerxeron de entre a néboa, a beiras do Atlántico. Dous deles, con maior ímpeto que os demais: o kenyano Shamack Kiprop e a venezolana afincada en Galicia Joselyn Brea. O africano detivo o cronómetro en 29:53 e levou a carreira popular Coruña10. A gañadora, en 33:21, asinando unha nova marca de Venezuela nos dez quilómetros. Anxo López foi o único participante con discapacidade na proba inclusiva.\nVeciños do home morto polo ataque de avespas: Eduardo botou a correr e caeu moribundo a cen metros do niño\nO marabilloso sorriso de Lara\nAtletismo Lolo Penas Venezuela


Temos hoxe no programa que da comezo a este curso a Lois Ferradás, Decano da Facultade de Ciencias da Educación da Universidade de Santiago de Compostela. Con el falaremos da importancia da educación infantil e da parentalidade positiva para a consecución dunha sociedade mellor. “Preescolar na Casa e a Educación Infantil”.\nFalamos aquí do estudo “Infancia e Futuro”, onde se analiza o impacto que as transformacións sociais teñen sobre a infancia. Un análise sobre as condicións de vida das nenas e os nenos en España. “O futuro dos nenos”.\nPoñemos imaxes a unha cantiga de 13 Lúas: “O magosto”. En pleno outono, o magosto convértese nunha das festas máis tradicionais e saborosas de Galicia. Nun magosto, nenos e nenas gozan das castañas, gozan da festa. Tradicións que serven aos máis pequenos para estar máis próximos á realidade que os rodea.\nXOGAR E BRINCAR Neste programa sempre dixemos que o xogo era imprescindible na vida dos máis pequenos. Estamos convencidos, como din importantes pedagogos e estudosos da infancia que “os xogos dos nenos e nenas deberían considerarse como os seus actos máis serios”. En Preescolar na Casa sempre o tivemos claro. “Que importante é xogar”.\nJuan Antonio Pinto Antón fala sobre a importancia do reparto de responsabilidades no fogar, do reparto das tarefas. Isto será o primeiro paso para que nenos e nenas medren na igualdade entre homes e mulleres. Os máis pequenos aprenden as cousas máis importantes na casa, na familia. “Sobre o reparto de responsabilidades”.\nPROGRAMA de TV Nº 683


O GRAN DESCOÑECIDO | IES Francisco Asorey (Cambados, Pontevedra)\n← FUTURO SEN CERTEZA\nUn cancro por culpa do diésel? →\nEntre o 3% e o 14% dos casos de cancro están asociados á exposición ao radon.\nA Organización Mundial da Saúde (OMS) leva case catro décadas advertindo dos efectos do radon, xa que este é a causa máis importante de cancro de pulmón despois do tabaco. En España, en 2014, as mortes polo cancro de pulmón causado polo gas radon, foi superior ás cifras que provocaron os accidentes de tráfico.\nA composición xeolóxica de Galicia, con gran presenza de materiais graníticos, é a responsable do elevado nivel de radon, un gas radioactivo de orixe natural que tende a concentrarse en interiores de vivendas, colexios, lugares de traballo… Non ten olor, color nin sabor. Prodúcese a partir da desintegración radioactiva natural do uranio, que está presente de forma natural no solo e nas rochas, sobre todo nas graníticas. Tamén pode estar presente en auga.\nHai estudos realizados en Europa, América do Norte e China que confirman que, incluso en concentracións baixas, o radon tamén entraña riscos para a saúde e contribúe considerablemente á aparición de cancro de pulmón en todo o mundo.\nA Unión Europea ditaminou que a exposición constante ao radon supón un grave risco para a saúde. Despois de 30 años de análises científicos e estudos de laboratorio, a UE obrigará a España a partir de 2018 a tomar medidas para corrixir o problema.\nEn 2009, a OMS publicou o Manual da OMS sobre o radon en interiores: que ofrece propostas normativas destinadas a reducir os riscos para a saúde proporcionando información sobre as concentracións, implantando programas nacionais para reducir o risco establecendo un nivel de referencia medio anual nacional de 100 Bq/m3 que non debería superar os 300 Bq/m3 (medidas destinadas a previr a concentración de radon nas vivendas de nova edificación, establecendo protocolos de control do mesmo).\nAs recomendacións aprobadas pola Unión Europea entraron en vigor en febreiro de 2018. A medida máis inmediata para loitar contra o radon é reparar buratos e gretas no solo ou nas tubaxes e en todo o que conecta a vivenda co subsolo. Tamén se poden colocar membranas ou barreiras e sistemas de ventilación entre o solo e a vivenda. Ademais deberiamos ventilar o fogar diariamente xa que este gas ten un período de desintegración de case 4 horas e en lugares pechados prodúcese unha acumulación que pode danar a saúde. É esencial que os profesionais da construción estean formados sobre o tema. Respecto á lexislación, o IAEA, elaborou unha guía de seguridade con normas e criterios que cada Estado pode incluír nos seus planes nacionais.\nGalicia é unha zonas de elevada contaminación interior por radon e son necesarias medidas que protexan á poboación. Segundo o mapa realizado polo Consello de Seguridade Nuclear, España está dividida en tres categorías dependendo da exposición ao gas: media, baixa e alta. A zonas máis afectadas son o sur de Galicia, Madrid, Salamanca, Córdoba, Gran Canaria…\nNo Laboratorio de Radon de Galicia realizáronse máis de 4.500 medicións de radon interior en diferentes puntos, tanto en vivendas como en edificios ou lugares de traballo. O Laboratorio de Radon de Galicia é o segundo laboratorio español con máis medicións. Nel elaborouse o Mapa Galego de Radon, que presenta as concentracións de radon en cada municipio da Comunidade galega. O Laboratorio de Radon é un laboratorio universitario, no que podemos consultar os niveis deste gas. Atópase na Universidade de Santiago de Compostela.\nEsta entrada foi publicada en Medioambiente, Novas e etiquetada Cancro, Galicia, Radon. Garda o enlace permanente.


Escuela Superior de Ingeniería Informática - Universidade de Vigo: Conferencia de Directores y Decanos de Ingeniería Informática (CODDII)\nA Conferencia de Decanos e Directores de Informática de España (CODDI) está constituída polos responsables da totalidade das escolas e facultades que imparten estudos conducentes ás titulacións de Enxeñaría en Informática, Enxeñaría Técnica en Informática de Xestión ou Enxeñaría Técnica en Informática de Sistemas, tanto públicas como privadas. Creouse en 1997 como foro de colaboración, debate e intercambio entre as distintas escolas e facultades, alcanzando unha máxima presenza ao incorporar á práctica totalidade dos actores implicados na educación universitaria de informática. Desde a súa constitución, a CODDI reúnese, como mínimo, anualmente e con maior frecuencia cando os temas requirírono.\nO interese polo tema do novo Espazo Europeo de Educación Superior suscitouse en febreiro de 2001, durante a conferencia realizada en Las Palmas de Gran Canaria. Acordouse constituír unha comisión da CODDI para estudar o impacto da Declaración de Bolonia nos estudos de Informática en España. Esta comisión elaborou un documento de traballo que foi presentado e debatido no pleno da Conferencia desenvolvida en Barcelona en maio de 2002. Como consecuencia desta discusión, a CODDI manifestouse publicamente a favor dunha estrutura adaptada ao modelo de Bolonia e comprometeuse a seguir traballando na configuración destes futuros estudos.\nMáis recentemente, en concreto durante os días 9 e 10 de Xuño de 2003, na Conferencia celebrada en Valencia, o tema principal foi "Os estudos de informática e a converxencia europea". Neste sentido considerouse a posibilidade de participar na convocatoria do Programa de Converxencia Europea da ANECA "Axudas para o Deseño de Plans de Estudo e Títulos de Grao", para desenvolver o Libro Branco das titulacións de informática que permita a adaptación das carreiras do noso ámbito ao novo marco do Espazo Europeo de Educación Superior.\nA CODDI explicitou a súa vontade de seguir liderando o proceso de converxencia europea nos estudos de informática en España e a incorporación ao mesmo do maior número de axentes externos que poidan colaborar na realización do estudo. En concreto, na sesión de Valencia, atendeuse ao momento de vista dalgún dos colexios profesionais actualmente constituídos, e considerouse extremadamente importante a participación destes e outros axentes sociais no proceso, tal e como se detallará na proposta.\nNa web da CODDII publícanse regularmente novas sobre o sector da Enxeñaría Informática.


PXOM de Ponteareas | Esquerda unida\n30 Outubro, 2013 victor Ponteareas\nOs partidos con representación na corporación, en conivencia co goberno municipal, manexaron os documentos previos como algo da súa exclusiva propiedade, furtando unha exposición pública adecuada.\nEstán xurdindo varias dúbidas técnicas, entre elas o tratamento sobre múltiples edificios que están por riba da edificabilidade da mazá á que pertencen.\nA consecuencia disto, estase dando unha grande afluencia de veciños que pasan polas oficinas municipais a informarse.\nConsideramos pertinente introducir unha pausa nos prazos de tramitación do PXOM, evitando présas antidemocráticas que impidan unha adecuada supervisión pola veciñanza e colectivos que coma Esquerda Unida non puidemos acceder a esta documentación dende o inicio da súa xestación.\nEn vista de todo isto, Esquerda Unida rexistrou hoxe no concello unha solicitude para que se alongue un mes máis a exposición ó público do PXOM, mantendo o servizo de asesoramento técnico para a xente que o solicite.


O Concello de Ponteceso acaba de renovar a súa páxina web oficial.\nNeste novo sitio, redeseñado por Abertal Networks SL, os contidos do concello preséntansenos dunha maneira clara e intuitiva.\nConta cunha sección adicada ao turismo que posúe un espazo propio a través do que achegarnos aos lugares de interese do concello mediante rutas, mapas, imaxes, etc. que nos axudarán a descubrir a riqueza natural, o patrimonio histórico deste concello e ós persoeiros ilustres de Ponteceso.\nWeb de Concello de Ponteceso\nCategoría: - Novas - Publicado o 25-11-2009 15:50\nEstas xornadas, enmarcadas dentro do programa de actividades das VII Xornadas Gastronómicas da Centola, celebraranse o luns día 30 pola mañá no Obradoiro de Emprego de Hostalería do Salnés, Centro de A Lanzada.\nAbertal Networks, especializada no posicionamento de productos turísticos en internet, centrarase na Hostelería e a Web 2.0 e novas formas de comercializar os produtos hosteleiros.\nNesta actividade intervirán un total de catro poñentes que trataran tamén temas como os aspectos legais da hostelería no seu día a día, a calidade do turismo ou as relacións laborais para finalizar cun debate sobre as claves do avance do turismo, as mellores formas xurídicas para fomentalo e o papel que deben asumir os profesionais e a administración.\nTríptico da VII Xornadas Gastronómicas da Centola\nCategoría: - Novas - Publicado o 25-11-2009 15:12


Jornaya Activate: Monitorización no mercado e información sobre o comportamento para compras importantes | Martech Zone\nJornaya é un datos como servizo empresa con vistas a máis de 350 millóns de viaxes de compra ao consumidor todos os meses traballando en mercados onde os clientes invisten moito tempo investigando, analizando e comparando opcións nas compras de vida maior (MLP).\nJornaya Activate ofrece a única plataforma de monitorización e información sobre o comportamento no mercado compra de vida maior comerciantes en automoción, educación, seguros e hipotecas.\nOs comerciantes agora poden recibir os primeiros indicadores da intención do comprador, sabendo cando os seus clientes e clientes potenciais están no mercado dun produto ou servizo que ofrecen ou se están nunha viaxe de compra paralela.\nJornaya Activate permite aos comerciantes optimizar a estratexia de campaña, mellorar o compromiso e ofrecer unha mellor experiencia do cliente nos seus programas de retención, adquisición e mercadotecnia. Ao identificar os primeiros sinais de intencións de comportamento, os comerciantes teñen interaccións máis intelixentes e seguras que aumentan as taxas de adquisición, venda cruzada e retención.\nComo funciona Jornaya Activate\nJornaya ten asociacións e tecnoloxía propietarias que abarcan miles de sitios web de compras de comparación e fontes de datos de comportamento. A solución Activate obtén e ofrece datos e información diaria segura e compatible sobre o comportamento no mercado dos consumidores con sede en Estados Unidos.\nActivar datos intégrase facilmente en pilas de martech existentes a través de Integrations Hub de Jornaya. Isto permite aos comerciantes automatizar o acceso diario aos datos de Jornaya directamente no seu CRM, CDP, ESP, marcador ou calquera plataforma de execución de mercadotecnia que desexen. Activate intégrase con máis de 100 plataformas de mercadotecnia e CRM, incluíndo Salesforce, Eloqua, Marketo, HubSpot e Velocify.\nComo activar leva ao éxito\nActivar Jornaya axuda aos comerciantes a comprender onde están os seus clientes e clientes potenciais nas súas viaxes de compra para que poidan alinear a información máis relevante e ofrecer unha excelente experiencia ao cliente. Os equipos de apoio e éxito do cliente de Jornaya están co cliente en cada paso do camiño. Desde integracións integradas ata consultas sobre mellores prácticas e estratexia, Jornaya está aí para axudar a impulsar o éxito continuo.\nLer máis sobre Jornaya Activate\nComo Jornaya protexe a privacidade do consumidor\nA privacidade do consumidor é fundamental en Jornaya. Activar compila comportamentos anónimos, obtén información e ofrécelos en paquetes de datos sinxelos pero potentes. A solución Activate de Jornaya nunca implica información ao consumidor. Non hai ningunha información de identificación persoal (PII) presente, almacenada ou compartida. Jornaya só procesa rexistros non identificables.\ntags: viaxe ao clientexornayaJornaya activarcompra de vida maiormlp


CCOO e UGT convocan para mañá unha xornada de folga en Lidl - Xornal de Lugo " />\nAvenida Infanta ElenaCC.OOUGTLidl LugoAcción sindical\nCCOO e UGT convocan para mañá, 4 de xuño, unha xornada de folga en Lidl. Esixen medidas que “reduzan os riscos a que se expón o persoal, amais doutras cuestións de carácter laboral derivadas da crise da COVID-19”. A cadea de supermercados ten aproximadamente oitocentos traballadores e traballadoras en Galicia. CCOO, sindicato maioritario coa metade da representación —16 delegados e delegadas—, acusa a empresa de “romper a homoxeneidade das condicións de traballo, pois pactou un acordo de aplicación exclusivo para o País Vasco”.\nSegundo CCOO, “tras unhas primeiras semanas en que o diálogo entre empresa e sindicatos foi a tónica xeral, Lidl decidiu abandonar a negociación tanto de medidas para garantir unha desescalada segura para o persoal, como doutras que compensen o esforzo realizado por este durante a crise sanitaria, exposto a gran tensión física e psicolóxica”.\nEntre as reivindicacións sindicais priman as relacionadas coa redución de riscos. Comisións critica que “non existan protocolos de prevención para iniciar a actividade de forma segura en seccións recentemente abertas ao público, como o textil”, explica Patricia Mariño, secretaria de Acción Sindical da sección sindical de CCOO en Lidl. Outras reivindicacións sindicais son “reforzar a vixilancia nas tendas e aumentar as horas de contrato conforme a carga de traballo que realmente existe”.\nOs sindicatos tamén piden “condonar as horas negativas que a empresa provocou polos seus criterios de planificación da xornada, o pagamento ao 150 % dos excesos de xornada programados en marzo —tal como recolle o acordo asinado coa empresa—, así como a consolidación das horas a máis realizadas de media nos dous últimos anos por cada traballador ou traballadora”.\nHai uns días, os sindicatos e Lidl acudiron a unha mediación, que fracasou «pola negativa da empresa a negociar incluso os aspectos máis básicos», reprocha Mariño.